बीजेपी अध्यक्ष अमित शाह के बयान पर केरल के मुख्यमंत्री ने कड़ी आपत्ति जताई है. सीएम पिनराई विजयन ने कहा कि बीजेपी अध्यक्ष का सबरीमाला मामले पर बयान संविधान और कानून के खिलाफ है. अमित शाह ने शनिवार को अपने केरल दौरे में एक जनसभा को संबोधित करते हुए कहा था कि बीजेपी अयप्पा भक्तों के साथ चट्टान की तरह खड़ी है. उन्होंने विजयन सरकार पर निशाना साधते हुए कहा, लेफ्ट की सरकार ताकत के दम पर प्रदर्शनकारियों को चुप कराना चाहती है.